ღუმურიში, საგდუხტ დეოფალთა დეოფლის წარწერა
source date: XI AD
availability: დოკუმენტი ვრცელდება Creative Commons Attribution-NonCommercial-ShareAlike 3.0 ლიცენზიით. (http://creativecommons.org/licenses/by-nc-sa/3.0/)

✝ღმერთო, შეიწყალე ორთავე ცხორებასა შინა ამის ტაძრისა მაშენებელი დეოფალთა დეოფალი საგდუხტ ნიანი ას ასული ამენ

ღმერთო, შეიწყალე ორივე ცხოვრებაში ამ ტაძრის ამშენებელი დეოფალთა დეოფალი საგდუხტი, ნიანიას ასული, ამინ

კირქვის ფილაზე გამოსახული ყოფილა რელიეფური ორნამენტირებული ჯვარი, რომლის ზედა და განივი მკლავები მომტვრეულია; დღეს სახეზეა ჯვრის ქვედა მკლავი. ფორმულა"ორთავე ცხორებასა შინა" პირობითია. რადგანაც ჩვენ არ ვიცით, რა სიდიდის ტექსტი აკლია წარწერას დასაწყისში, შეიძლება დავუშვათ, რომ ის არც იყო. აღდგენის ვარიანტი: ["ეკლესიი]სა", ["საყრდი]სა". როგორც აღინიშნა, წარწერა ამოკვეთილია ფილაზე, რომელზედაც რელიეფური ჯვარი იყო გამოსახული. ამიტომ შეიძლება დავუშვათ, რომ წარწერაში ჯვრის აღმართვის შესახებ იყო აღნიშნული და მისი ნაკლული ტექსტი შეიძლება ასეც აღვადგინოთ: [ღ(მერთ)ო, შ(ეიწყალ)ე ამ(ი)ს ჯ(უა)რი]სა მ(ა)შ(ე)ნ(ე)ბ(ე)ლი და ა.შ.